Apple kuzda o‘z internet-televideniyesini ishga tushirmoqchi

Apple o‘z internet-televideniyesini yaratmoqchi va buning uchun telekanallar bilan muzokaralar olib borishni boshladi, deya xabar bermoqda Interfax. 25 ta kanaldan iborat paket iyunda taqdim etilib, kuzdayoq ishga tushadi.

Ushbu servisdan iOS tizimida ishlovchi barcha qurilmalar, jumladan Apple TV, iPhone, iPad egalari foydalanishi mumkin.
Apple ommabop HBO kanali bilan uning dasturini apreldan Apple TV’ga kiritish haqida kelishib oldi. Ayni paytda kompaniya Fox, ABC, CBS telekanallari, shuningdek, Walt Disney va 21st Century Fox kinostudiyalari bilan hamkorlikni muhokama qilishga kirishdi.